เมื่อวันที่ 5 สิงหาคม พ.ศ. 2564 **จิระพงศ์ ธนะพัฒน์** ชายชาวไทยเกิดวันที่ 29 ตุลาคม พ.ศ. 2539 อายุ 24 ปี เสียชีวิตภายในสถานีตำรวจภูธรเมืองนครสวรรค์ จังหวัดนครสวรรค์ ประเทศไทย ระหว่างการสอบสวนกรณียาเสพติดโดยพันตำรวจเอก ธิติสรรค์ อุทธนผล เจ้าหน้าที่ตำรวจตำแหน่งผู้กำกับ โดยใช้ถุงพลาสติกหกใบคลุมศีรษะของเขาจนเกิดภาวะขาดอากาศหายใจแล้วไม่ตอบสนอง ในขณะที่เขาถูกใส่กุญแจมือและถูกมัดขา เจ้าหน้าที่ตำรวจอีกหกนาย คือ พันตำรวจตรี รวิโรจน์ ดิษทอง, ร้อยตำรวจโท ธรณินทร์ มาศีวรรณา, ร้อยตำรวจเอก ทรงยศ คล้ายนาค, นายดาบตำรวจ วิสุทธิ์ บุญเขียว, นายดาบตำรวจ ศุภากร นิ่มชื่น และสิบตำรวจตรี ปวีณ์กร คำมาเร็ว มีส่วนรวมในเหตุการณ์ หลังจากนั้น เจ้าหน้าที่ตำรวจพยายามทำซีพีอาร์แต่ไม่เป็นผล จึงนำไปส่งโรงพยาบาลโดยเจ้าหน้าที่ตำรวจระบุต่อโรงพยาบาลว่า "วิ่งหนีตำรวจล้มลงหมดสติ" ในใบรับรองการตายจากโรงพยาบาลสวรรค์ประชารักษ์ของจิระพงศ์สันนิษฐานว่าเขาเสียชีวิตจาก "พิษจากสารแอมเฟตามีน"

จิระพงศ์ซึ่งเดินทางมาจากจังหวัดชัยนาทถูกเจ้าหน้าที่ตำรวจชุดเฉพาะกิจยาเสพติด (ชุด 05) สถานีตำรวจภูธรเมืองนครสวรรค์ จับกุมพร้อมกับแฟนสาวเมื่อวันที่ 4 สิงหาคม โดยเจ้าหน้าที่ตำรวจตรวจพบแอมเฟตามีน (ยาบ้า) และเมทแอมเฟตามีน (ยาไอซ์) จึงนำตัวมาสถานีตำรวจภูธรเมืองนครสวรรค์ มีการอ้างว่า เจ้าหน้าที่ตำรวจชุดจับกุมเรียกเงินสินบนจากจิระพงศ์และแฟนสาวจำนวนหนึ่งล้านบาท จนจิระพงศ์ยอมจ่าย แต่ธิติสรรค์กล่าวว่าจะเอาสองล้านบาท แต่หลังจากจับกุมธิติสรรค์ได้ เขากล่าว "ปฏิเสธ" และขอสาบานต่อพระเครื่องห้อยคอว่า เขาไม่เคยมีทุจริตเรื่องเงิน

เริ่มมีการวิพากษ์วิจารณ์ขึ้นในสังคมเมื่อวันที่ 22 สิงหาคม หลังจากพลตำรวจโท อภิชาติ ศิริสิทธิ์ ผู้บัญชาการตำรวจภูธรภาค 6 มีคำสั่งให้ธิติสรรค์ไปปฏิบัติราชการศูนย์ปฏิบัติการตำรวจภูธรภาค 6 อำเภอพรหมพิราม จังหวัดพิษณุโลก เพื่อไม่เป็นอุปสรรคต่อการตรวจสอบข้อเท็จจริงจากเหตุดังกล่าว จนเมื่อวันที่ 24 สิงหาคม ษิทรา เบี้ยบังเกิด ได้เปิดเผยวีดิทัศน์จากโทรทัศน์วงจรปิดของที่เกิดเหตุทางเฟซบุ๊ก แสดงให้เห็นถึงการฆาตกรรมจิระพงศ์โดยผู้กำกับ ธิติสรรค์ อุทธนผลด้วยการใช้ถุงพลาสติกคุมศีรษะจนขาดอากาศหายใจแล้วไม่ตอบสนอง วีดิทัศน์มีความยาวรวม 10 นาที ไม่นานนัก พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ ได้ออกคำสั่งให้ธิติสรรค์ อุทธนผล ผู้กำกับการสถานีตำรวจภูธรเมืองนครสวรรค์ และพวก ออกจากราชการไว้ก่อน และได้แถลงข่าวว่า "เป็นเรื่องน่าเสียใจที่ต้องมีผู้สูญเสีย และฝากเป็นอุทาหรณ์ให้เป็นตัวอย่าง นิ้วไหนไม่ดีก็ต้องตัดทิ้ง คนส่วนใหญ่จะได้เดินไปต่อ" โดยจะดำเนินการรวบรวมพยานและหลักฐาน

ต่อมา ศาลจังหวัดนครสวรรค์ได้อนุมัติหมายจับธิติสรรค์และพวกในข้อหาเป็นเจ้าพนักงานร่วมกันปฏิบัติหน้าที่ หรือละเว้นปฏิบัติหน้าที่โดยมิชอบ เพื่อก่อให้เกิดความเสียหายแก่ผู้หนึ่งผู้ใด, ร่วมกันตั้งแต่ห้าคนขึ้นไป ข่มขืนใจผู้อื่นให้กระทำการใด ไม่กระทำการใด หรือจำยอมต่อสิ่งใด, และร่วมกันฆ่าผู้อื่น ทรมานโดยกระทำทารุณโหดร้าย โดยศาลยกคำร้องปล่อยตัวชั่วคราว

การจับกุมและฆาตกรรม
-------------------

### การจับกุม

เมื่อวันที่ 4 สิงหาคม ช่วงเวลากลางคืน เจ้าหน้าที่ตำรวจชุดเฉพาะกิจยาเสพติด (ชุด 05) สถานีตำรวจภูธรเมืองนครสวรรค์ ได้ทำการจับกุมจิระพงศ์และกนกวรรณ โดยจับกุมตัวได้ที่เซเว่นอีเลฟเว่น สาขาตลาดนัดหน้าค่ายจิระประวัติ อำเภอเมืองนครสวรรค์ จังหวัดนครสวรรค์ จิระพงศ์ใช้รถกระบะโตโยต้าทะเบียน กฉ 2905 ชัยนาท มายังจุดล่อซื้อของตำรวจชุดปราบปรามยาเสพติด เจ้าหน้าที่ตำรวจตรวจพบเจอเมทแอมเฟตามีน (ยาไอซ์) ถุงละ 1 ขีด (100 กรัม) จำนวน 3 ถุง ต่อมา ตำรวจชุดเฉพาะกิจยาเสพติดทราบว่า จิระพงศ์ได้ซุกซ่อนแอมเฟตามีน (ยาบ้า) ไว้เป็นจำนวนมาก จึงนำผู้ต้องหาไปยังสถานีตำรวจภูธรเมืองนครสวรรค์

### การฆาตกรรม

เมื่อวันที่ 5 สิงหาคม จากวีดิทัศน์โทรทัศน์วงจรปิดแสดงเหตุการณ์: ประมาณเวลา 13.14 นาฬิกา จิระพงศ์ถูกนำตัวไปยังที่ทำงานของตำรวจชุดเฉพาะกิจยาเสพติด สถานีตำรวจภูธรเมืองนครสวรรค์ หรือรู้จักกันในนาม "ห้องกาแฟ":0.08 ตำรวจได้พาจิระพงศ์นั่งลงบนเก้าอี้พร้อมกับใช้ถุงพลาสติกคลุมศีรษะ:0.18 ธิติสรรค์ทุบท้ายทอยจิระพงศ์ จิระพงศ์พยายามดิ้นสู้ ธิติสรรค์กล่าวว่า "บอกให้อยู่เฉย ๆ ก่อน" ธิติสรรค์ขึ้นไปยืนบนโซฟาด้านหลังจิระพงศ์แล้วกดหัวไว้:0.48 ตำรวจ 4 นายช่วยกันจับกดจิระพงศ์ จิระพงศ์ร้องปฏิเสธว่า "ไม่":0.55 เวลา 13.16 นาฬิกา มีตำรวจเข้ามาสมทบ ธิติสรรค์กล่าวว่า "รู้ยัง ตอนนี้รู้ยัง เอาไปไว้ที่ไหน":2.31 และนำถุงพลาสติกคุมศีรษะด้วย:2.35 เวลา 13.17 นาฬิกา ธิติสรรค์กล่าวว่า "กูจะให้โอกาสมึง มึงจะบอกดี ๆ มึงรู้ใช่ไหม มึงเอาไปไว้ที่ไหนบอกกูมาดี ๆ มึงเอาไปไว้ที่ไหน บอกมาดี ๆ" จิระพงศ์กล่าวปฏิเสธว่า "ไม่รู้":3.32 เวลา 13.18 นาฬิกา ธิติสรรค์กล่าวว่า "กูเอามึงยันตายอะ มึงเลือกเอา มึงเอาไปไว้ไหน กูคุยกับมึงดี ๆ แล้วมึงพูดไม่รู้เรื่อง":4.33 และกล่าวเสริมอย่างรุนแรงว่า "ยัง ยังไม่ทำอะไรมึงเลย ถ้ากูทำจริงแล้วจะบอก กูให้โอกาสมึงครั้งสุดท้าย จะบอกดี ๆ หรือจะไม่บอก ของอยู่ที่ไหน กูถามมึงว่าของอยู่ที่ไหน":5.34 เวลา 13.21 นาฬิกา จิระพงศ์ไม่ตอบสนอง ธิติสรรค์จึงสั่งให้นำน้ำราดตัวจิระพงศ์:6.55 เวลา 13.22 นาฬิกา ธรนินทร์พยายามทำซีพีอาร์:8.05 เวลา 13.24 ซีพีอาร์ไม่เป็นผล:9.24 โดยมีผู้ร่วมเหตุการณ์: พันตำรวจเอก ธิติสรรค์ อุทธนผล, พันตำรวจตรี รวิโรจน์ ดิษทอง, ร้อยตำรวจโท ธรณินทร์ มาศีวรรณา, ร้อยตำรวจเอก ทรงยศ คล้ายนาค, นายดาบตำรวจ วิสุทธิ์ บุญเขียว, นายดาบตำรวจ ศุภากร นิ่มชื่น และสิบตำรวจตรี ปวีณ์กร คำมาเร็ว

### หลังฆาตกรรม

ในวันเดียวกัน ประมาณเวลา 13.38 นาฬิกา เจ้าหน้าที่ตำรวจพาตัวจิระพงศ์ไปส่งโรงพยาบาลพริ้นซ์ ปากน้ำโพ โดยธิติสรรค์ให้ข้อมูลกับแผนกฉุกเฉินของโรงพยาบาลว่า ตำรวจวิ่งไล่จับกุมผู้ต้องหายาเสพติด นานประมาณ 10 นาที หลังจับกุมผู้ต้องหามีอาการวูบ หมดสติ ไม่หายใจ จึงนำตัวส่งโรงพยาบาล แพทย์พยายามทำซีพีอาร์จิระพงศ์ประมาณ 10 รอบ รวมเวลาประมาณ 20 นาที พบว่ามีชีพจรอีกครั้ง แพทย์ใช้สายยางสอดเข้าไปในกระเพาะปัสสาวะ เพื่อตรวจสารเสพติด ตามข้อมูลจากการกล่าวของธิติสรรค์ จากนั้น จึงนำจิระพงศ์ต่อโรงพยาบาลสวรรค์ประชารักษ์ ด้วยเหตุจิระพงศ์หยุดหายใจ เอกซเรย์พบปอดผิดปกติ ต้องอาศัยแพทย์เชี่ยวชาญ และเป็นผู้ต้องหาคดียาเสพติด ต้องให้โรงพยาบาลรัฐบาลดำเนินต่อ

วันที่ 6 สิงหาคม หนังสือรับรองการตายของจิระพงศ์บันทึกไว้ว่าจิระพงศ์เสียชีวิตเวลา 13.20 นาฬิกา ด้วยสันนิษฐานสาเหตุว่า "พิษจากสารแอมเฟตามีน" ชาวพลเมืองเครือข่ายตั้งข้อสังเกตว่า แพทย์โรงพยาบาลสวรรค์ประชารักษ์ อาจจะออกใบรับรองการตายเท็จ เพื่อช่วยเหลือธิติสรรค์และพวก ถือเป็นการขัดต่อจรรยาบรรณหรือไม่

การพิจารณาคดีและคำพิพากษา
-------------------------

วันที่ 8 มิถุนายน พ.ศ. 2565 ศาลอาญาคดีทุจริตและประพฤติมิชอบกลางได้อ่านคำพิพากษาศาลชั้นต้นให้ประหารชีวิตธิติสรรค์ อุทธนผล,รวิโรจน์ ดิษทอง,ทรงยศ คล้ายนาค,ธรณินทร์ มาศีวรรณา,วิสุทธิ์ บุญเขียวและปวีณ์กร คำมาเร็วในความผิดฐานเป็นเจ้าพนักงานร่วมกันปฏิบัติหรือละเว้นการปฏิบัติหน้าที่โดยมิชอบร่วมกันกระทำผิดตั้งแต่ 5 คนขึ้นไปข่มขืนใจผู้อื่นให้กระทำการใดหรือจำยอมต่อสิ่งใดโดยทำให้กลัวว่าจะเกิดอันตรายต่อชีวิตและร่วมกันฆ่าผู้อื่นโดยทารุณโหดร้าย ส่วนศุภากร นิ่มชื่นถูกตัดสินจำคุก8ปีในความผิดฐานเป็นเจ้าพนักงานร่วมกัน ปฏิบัติหรือละเว้นการปฏิบัติหน้าที่โดยมิชอบและข่มขืนใจผู้อื่นซึ่งศุภากรไม่มีความผิดฐานฆ่าผู้อื่นโดยทารุณโหดร้ายแต่ภายหลังเกิดเหตุทั้งเจ็ดได้พยายามช่วยเหลือจิระพงศ์โดยการช่วยซีพีอาร์และรีบนำตัวจิระพงศ์ส่งโรงพยาบาลจนแพทย์ช่วยรักษาให้จิระพงศ์มีสัญญาณชีพและหัวใจกลับมาเต้นก่อนแต่ก็เสียชีวิตในเวลาต่อมาและรู้สึกความผิดโดนการช่วยจ่ายค่าปลงศพจิระพงศ์เป็นเงินจำนวณ 30,000 บาทและจ่ายเงินเยียวยาให้แก่พ่อและแม่ของจิระพงศ์คนละ 300,000 บาทจึงนับเป็นเหตุบรรเทาโทษ ทำให้ลดโทษให้หนึ่งในสามจึงลดโทษธิติสรรค์ อุทธนผล,รวิโรจน์ ดิษทอง,ทรงยศ คล้ายนาค,ธรณินทร์ มาศีวรรณา,วิสุทธิ์ บุญเขียวและปวีณ์กร คำมาเร็วจากประหารชีวิตเป็นจำคุกตลอดชีวิตส่วนศุภากร นิ่มชื่นลดโทษจากจำคุก8ปีเหลือจำคุก5 ปี 4 เดือน

อ้างอิง
-------

1. ↑  รพ.เผยเหยื่อผกก.โจ้ ถูกระบุในประวัติคนป่วย "วิ่งหนีตร.ล้มลงหมดสติ"
2. ↑  เจ้าหน้าที่รพ. แฉสภาพผู้ต้องหา คดี ผกก.โจ้ ดูดเจอแต่เลือด พิรุธตำรวจ
3. ↑  สั่งสอบผกก.รีดเงินคดีค้ายา จนผู้ต้องหาดับ
4. ↑  ยื่นฝากขัง ผกก.โจ้ ปฏิเสธตลอดข้อกล่าวหา ข้อหาหนักร่วมฆ่าทารุณ โทษประหารชีวิต
5. ↑  "ผู้กำกับโจ้" ติดต่อขอมอบตัว ปฏิเสธการเรียกรีดไถเงิน 2 ล้านบาท ยอมรับทรมานผู้ต้องหา แต่ไม่มีเจตนาฆ่า
6. ↑  เผย "ผกก.โจ้" เซ็นรายงานตัวที่ภาค 6 แล้วแต่ไม่เห็นตัว ด้าน แม่-เมียเหยื่อให้ปากคำเครียด
7. ↑  ผู้กำกับโจ้ มารายงานตัวภาค 6 หลังถูกเด้ง ปมถุงคลุมหัวรีดเงินล้านผู้ต้องหาดับ
8. ↑  ฟังความเห็น นักกฎหมาย ว่าด้วยคลิปเขย่าวงการสีกากี ผกก.โจ้ และลูกน้อง
9. ↑  นาทีอำมหิต "ทนายตั้ม" เปิดคลิป ผกก.คนดัง ใช้ถุงดำครอบหัว หลักฐานเห็นจะจะบนสถานีตำรวจ ลงมือเองตั้งแต่ต้นจนจบ
10. ↑  โหดจริงไรจริง! ทนายดังแฉคลิประบุ "ผู้กำกับโจ้" ถุงคลุมหัวรีดเงิน 2 ล้านฆ่าพ่อค้ายา
11. ↑  "ษิทรา" ระบุคลิป ผกก.โจ้-ลูกน้อง ทรมานเหยื่อรีดเงิน เข้าข่ายเตรียมการไตร่ตรอง โทษประหารชีวิต จตช.ชงให้ออกจากราชการ
12. ↑  ผบ.ตร. ให้ "ผู้กำกับโจ้" ออกจากราชการ-ศาลออกหมายจับข้อหาร่วมกันฆ่าผู้อื่นโดยทรมานหรือกระทำทารุณ
13. ↑  ผบ.ตร.เซ็นให้ออกราชการไว้ก่อนอีก 6 ตำรวจก๊วนอดีตผกก.โจ้ พ.ต.ต.-ส.ต.ต. ใช้ถุงคลุมผู้ต้องหา
14. ↑  ด่วน! ผบ.ตร.แถลงคดีผกก.โจ้ จ่อให้ออกจากราชการ ยันนิ้วไหนไม่ดีก็ต้องตัดทิ้ง
15. ↑  ด่วน!! ศาลอนุมัติหมายจับ "ผู้กำกับโจ้" และพวกรวม 7 คน คลิปมัดร่วมกันฆ่าโดยเจตนา
16. ↑  ศาลอนุมัติหมายจับ 7 ตำรวจร่วมคดี "ผู้กำกับโจ้" คุมตัวได้แล้ว 4 คน
17. ↑  ออกหมายจับ ผกก.โจ้ กับพวกรวม 7 คน ตร.นครสวรรค์คุมตัวได้ 4 เร่งตามอีก 3
18. ↑  ศาลยกคำร้องปล่อยตัวชั่วคราว ลูกน้องอดีตผู้กำกับโจ้ทั้ง 5 คน
19. ↑  เปิดพฤติการณ์ ก่อนคลุมถุงดำจนผู้ต้องหาดับ เค้นที่ซ่อนยา 5 ตร.ฝากขัง ยื่นประกันคนเดียว
20. 1 2 3 4 5 6 7 8 9 10 11 12 13  คลิปเต็ม!! ผู้กำกับโจ้คลุมหัวฆ่าโหด สะเทือนใจคนทั้งประเทศ
21. ↑  เล่าเหตุการณ์คลิปเต็ม 10 นาที ทีม "ผู้กำกับโจ้" รีด เค้น ขู่ ถุงพลาสติกคลุม 6 ชั้น ผตห.ร้องเจ็บปวดจนสิ้นใจ
22. ↑  ยื้อชีวิต "มาวิน" เหยื่อ "ผู้กำกับโจ้" 3 ชั่วโมงที่รพ.พริ๊น ปากน้ำโพ
23. ↑  เปิดหนังสือรับรองการตาย รพ.นครสวรรค์ เหยื่อสารวัตรโจ้ตาย เพราะพิษจากสารแอมเฟตามีน
24. ↑  เปิดเอกสาร รพ. ยื้อชีวิต "มาวิน" เหยื่อ "ผู้กำกับโจ้" นาน 3 ชั่วโมง ก่อนหัวใจหยุดเต้น
25. ↑  พ่อแม่ "มาวิน" เปิดใจหลัง "ผู้กำกับโจ้" ขอน้อมรับโทษ ติดคุกตลอดชีวิต
26. ↑  พิพากษาตัดสินให้ประหารอดีต "ผู้กำกับโจ้" พร้อมลูกน้องในทีมอีก 6 คน (คลิป)
27. ↑  ผู้กำกับโจ้: ศาลตัดสินประหารชีวิต พ.ต.อ. ธิติสรรค์ คดีทรมานผู้ต้องสงสัย แต่ลดโทษเหลือจำคุกตลอดชีวิต